અમદાવાદ શહેરમાં પાલડી, સહજાનંદ કોલેજ પાસે, અાંબાવાડી, સ્વસ્તિક ચાર રસ્તા, વસ્ત્રાપુર લેક, બાપુનગર, રતનપોળ, મીઠાખળી, મહાલક્ષ્મી ચાર રસ્તા પાસે, મણિનગર સહિત એક હજાર જગ્યાએ નાના મોટા ડબ્બાઓ ચાલી રહ્યા છે. જેમાં મોટાભાગના ડબ્બા ટ્રેડરોએ ટર્મિનલ ચાલતું હોય તેવું સોફ્ટવેર નખાવી દીધું છે. જેના લીધે પ્રથમ તો એમ જ લાગે કે ટર્મિનલ જ ચાલી રહ્યું છે. મોટાભાગે ડબ્બામાં યંગસ્ટર એ ગ્રૂપના શેમાં રમતા હોય છે. જેમાં મોટી હાર જીત થતી હોય છે. જો યંગસ્ટરને નાણાં ચૂકવવાના આવે તો કોઈનું દબાણ લાવીને ૩૦થી ૫૦ ટકામાં સેટલમેન્ટ કરતા હોય છે અને જો ડબ્બા ચલાવનાર પાસે નાણાં લેવાનાં થાય તો બે થી ત્રણ ટકા ડિસ્કાઉન્ટ કરીને રોકડા મેળવી લેતા હોય છે.